als_Latn dik_Latn sag_Latn
Arrin nota verbale e njohjes së Kosovës nga PakistaniPrishtinë, 27 dhjetor 2012 Ministri i Punëve të Jashtme i Republikës së Kosovës, Enver Hoxhaj, ka pranuar notën verbale të njohjes zyrtare të Republikës së Kosovës nga Republika Islamike e Pakistanit.
Në notën verbale të Ministrisë së Jashtme të Pakistanit dërguar Ministrisë së Jashtme të Kosovës, theksohet se ky shtet ka marrë vendim për njohjen e shtetit të pavarur dhe sovran të Kosovës.
Ministria e Punëve të Jashtme e Republikës Islamike të Pakistanit shpreh komplimente për Ministrinë e Punëve të Jashtme të Republikës së Kosovës dhe ka nderin që të deklarojë se Republika Islamike e Pakistanit ka vendosur që të njoh Republikën e Kosovës si shtet të pavarur dhe sovran, thuhet në notën verbale.
Në notë, Ministria e Punëve të Jashtme e Pakistanit shpreh konsideratat më të larta për Ministrinë e Punëve të Jashtme të Kosovës.
Pakistani shtrihet në Azinë Jugore dhe ka një popullsi prej mbi 180 milionë banorë, duke qenë shteti i gjashtë më i populluar në botë.
Kryeqyteti i Pakistanit është Islamabadi dhe është shtet anëtar i Kombeve të Bashkuar prej vitit 1947.
Në kuadër të lobimit për njohjen e Republikës së Kosovës, ministri Hoxhaj disa herë ka takuar përfaqësues të lartë të Pakistanit.
Së fundi, në Xhibuti, gjatë pjesëmarrjes në takimin e Këshillit të Ministrave të Jashtëm të Organizatës së Bashkëpunimit Islamik, më 17 nëntor 2012, ministri Hoxhaj, ka zhvilluar edhe një takim të veçantë me ministren e Punëve të Jashtme të Pakistanit, Hina Rabbani Khar.
als_Latn als_Latn als_Latn als_Latn als_Latn als_Latn als_Latn als_Latn